આગળ ગયેલ ઉમેદવાર ઈન્ટરવ્યું પતાવીને કેબિનમાંથી બહાર નીકળ્યો કે તરત જ રીસેપ્શન પર બેઠેલી છોકરીએ આગળનો નંબર અંદર મોકલવા થોડાક ઊંચા અવાજે કહ્યું, “હવે મિસ.નઝમા પંડિત અંદર જશે.”, અને એ વાક્ય બોલતી વખતે અચાનકથી એની ભ્રમરો અદ્ધર ઉંચકાયેલી જ રહી ગઈ – હા, નામ વાંચતા જ તો વળી ! અને માત્ર એણે જ નહીં, કોરીડોરમાં ઉભેલા બાકીના ચાર-પાંચ ઉમેદવારોએ પણ અલગ અલગ ભાવો દર્શાવી એ નામ પ્રત્યે પોતાનું આશ્ચર્ય વ્યક્ત કર્યું.